Аԥсны Ахада Аслан Бжьаниа иҳаҩсыз амчыбжь азы араионқәа рхадацәа алархәны имҩаԥигаз аилацәажәараҿы адгьыл арендазы аиқәшаҳаҭра азырхиара рнапы ианиҵеит ахада иусбарҭа ахаҭарнакцәа. Ахада иажәақәа рыла, араионқәа рҟны иҟазароуп аилкаара адгьылқәа ахархәара ахьынӡарымоу, урҭ рҟынтәи аус здыруло, еиҿкаау анхамҩақәа уҳәа убас иҵегьы.
"Ҳара ҳнапаҟны иҟоу адгьыл еиҳау ҳәа акгьы ыҟам. Иахьатәила адгьыл ахә ишахәҭоу иақәӡам, аха уигьы ахә ршәаӡом. Анхаҩы идгьыл 25 десҭын ахә ишәаӡом, уи анаҩс еиҭагьы иникылоит гектарк, ҩба, уигьы ахә ишәаӡом. Ҳанеизыргоз, иҳазҵааит хәымз рыҩнуҵҟа ашәахтәқәа ршәаразы аҭагылазаашьа зеиԥшроу ҳәа. Иҟоуп араионқәа, Гәылрыԥшь уахь иналаҵаны, ибзиан иалазгалаз. Аха ишәам 5 миллионк рҟынӡа аԥара ыҟоуп. Сынтәа ҵыԥх аасҭа ҳаицәоуп ашәахтә ашәараҿы", - еиҭеиҳәеит Бараҭелиа.
Инеиҵыху аиҿцәажәара шәазыӡырҩыр шәылшоит аудиофаил аҿы.